Riigihange: Elva valla kõnniteede ja platside talvine hooldus
TÖÖVÕTULEPING nr 13-12/

Lepingu sõlmimise kuupäev digitaalallkirjas.

Elva Vallavalitsus (edaspidi nimetatud Tellija), keda põhimääruse alusel esindab vallavanem ……….., ja ………………… (edaspidi Töövõtja), mida esindab juhatuse liige/volituse alusel  ………………,

edaspidi koos Pooled või eraldi Pool, sõlmisid töövõtulepingu (edaspidi Leping) alljärgnevas:


1. LEPINGU ÜLDTINGIMUSED
1.1 Leping on sõlmitud hanke „Elva valla kõnniteede ja platside talvine hooldus“ (edaspidi riigihange) tulemusena.
1.2 Pooled juhinduvad Lepingu täitmisel lisaks Lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
1.3 Töövõtja kinnitab, et Töövõtja on  põhjalikult tutvunud Lepingu täitmise aluseks olevate lähteandmetega ja Töö tegemise piirkonnas valitsevate tingimustega. 
1.4 Töövõtja suhtleb Tellijaga eesti keeles. Kõik Lepinguga seotud dokumendid vormistatakse eesti keeles.
1.5 Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Tartu Maakohtus vastavalt Eesti Vabariigis kehtivatele õigusaktidele.
1.6 Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
1.7 Leping on koostatud elektrooniliselt ja allkirjastatud digitaalselt. Lepingu mõlemale Poolele jääb mõlema Poole digitaalse allkirjaga lepingu fail.
1.8 Lepingul on selle sõlmimise hetkel järgmised lisad:
1.8.1 Lisa 1 – Teenuse osutamise piirkondade kaart;
1.8.2 Lisa 2 – Tehniline kirjeldus;
1.8.3 Lisa 3 – Töövõtja poolt esitatud pakkumus riigihankele;
1.8.4 Lisa 4 – riigihanke alusdokumendid koos lisadega ja tellija poolt hankemenetluse raames antud selgitustega (kättesaadav riigihangete registrist https://riigihanked.riik.ee).
2. LEPINGU ESE
2.1 Lepingu esemeks on Lisas 1 (piirkond …. ) toodud piirkonnas avalikult kasutatavatel  kergliiklusteedel, kõnniteedel ja parklates ning platsidel (edaspidi objektid) talihooldeteenuse (edaspidi Teenus) osutamine Lisas 2 sätestatud tingimustel, korras ja kvaliteediga, tagades Teenuse õigeaegse alustamise ja osutamise. 
2.2 Teenusena käsitletakse kõiki töid ja toiminguid, sh Lepingus nimetamata töid ja toiminguid, mis on vajalikud Lepingus ettenähtud tulemuse saavutamiseks, samuti Töö vastuvõtmiseks vajaliku dokumentatsiooni vormistamisega seotud toiminguid.

3. LEPINGU KEHTIVUS ja TÄHTAJAD
3.1 Leping loetakse sõlmituks selle allkirjastamisel mõlema poole poolt ja kehtib kuni 01. mai 2027.
3.2 Töövõtja tagab valmisoleku osutada lepingukohast Teenust perioodil 1. novembrist 2026 kuni 15. aprillini 2027 (edaspidi hooldeperiood).
3.3 Ilmastikuoludest lähtuva vajaduse korral osutab Töövõtja Teenust kehtivate ühikuhindade alusel Tellija eraldi kirjalikult esitatud tellimusel ka muul ajal kui punktis 3.2 sätestatud periood.

4. TEENUSE OSUTAMINE JA ÜLEANDMINE-VASTUVÕTMINE
4.1 Ühes kuus osutatud Teenuste kohta vormistab Töövõtja akti ja esitab selle järgmise kuu esimeseks kuupäevaks Tellijale kinnitamiseks. Teenus loetakse vastuvõetuks alates Tellija poolt akti allkirjastamisest. Akti allkirjastamise õigus on Lepingu punktis 14 määratud esindajatel. Kui esindaja muutub teatab Pool sellest teist Poolt kirjalikult.
4.2 Aktis fikseeritakse Teenuse osutamise periood kuupäevaliselt, Teenuse osutamise piirkond, osutatud teenuse kirjeldus ja maht, osutatud teenuse maksumus vastavalt ühikuhindadele või arveldusperioodil makstava garanteeritud tasu suurus.
4.3 Töövõtjal ei ole õigust akteerida Teenust, kui teehooldustehnika masinatele paigaldatud GPS-positsioneerimisseade näitab tehnika paigalseisu kauem kui 15 minutit või kui tehnika liikumise kohta puuduvad andmed GPS-seadme rikke tõttu ja Töövõtja ei ole sellest Tellijat koheselt teavitanud ja leppinud kokku tegevust sellise üksikjuhtumi lahendamiseks. Käesolevat punkti ei rakendata sellise tehnika kasutamisel, mille kasutamine on sätestatud juhtudel eraldi Tellijaga kokku lepitud ja millele ei ole paigaldatud GPS-seadmeid.
4.4 Tellija kohustub Töövõtja poolt esitatud akti nelja tööpäeva jooksul selle esitamisest üle vaatama ning akti allkirjastama või sama tähtaja jooksul esitama kirjalikult oma pretensioonid ja põhjendused akti allkirjastamisest keeldumise kohta. Tellijal on õigus keelduda aktile alla kirjutamast, kui akteeritud Teenus ei vasta Lepingu tingimustele või aktis sisalduvad andmed ei ole korrektsed. Sellisel juhul esitab Tellija Töövõtjale nelja tööpäeva jooksul akti esitamisest oma põhjendatud pretensioonid ja annab Töövõtjale mõistliku tähtaja puuduste kõrvaldamiseks.
4.5 Juhul, kui Töövõtja on käesolevast lepingust tulenevad kohustused täitnud ja Tellijale esitanud akti allkirjastamiseks ning Tellija ei ole esitanud põhjendatud pretensioone nelja tööpäeva jooksul peale akti esitamist loetakse Teenus Tellija poolt vastu võetuks.
4.6 Tellija poolt kinnitatud akti põhjal koostab Töövõtja vastavalt Lepingu punktile 7 arve ja esitab selle Tellijale tasumiseks.

5. JÄRELEVALVE
5.1 Tellija hindab osutatud Teenuse kvaliteeti ja vastavust Lepingu tingimustele jooksvalt kogu lepinguperioodi kestel Teenuse ülevaatuse käigus.
5.2 Tellija esindaja kontrollib Teenuse osutamist ja kvaliteeti muuhulgas teehooldustehnika masinatele paigaldatud GPS-positsioneerimisseadmete andmete alusel, mõõteseadmete mõõtmistulemuste alusel, paikvaatluse käigus visuaalselt vms viisil. 
5.3 Tellija esindaja teostab osutatud Teenuste  ülevaatust pisteliselt ning annab ülevaatuse käigus avastatud puudustest Töövõtja esindajale teada telefoni või e-kirja teel.
5.4 Ebakvaliteetselt tehtud tööde ümbertegemise eest ei tasustata.
5.5 Kui ülevaatuse käigus on tuvastatud Lepingu rikkumine (mittetäitmine või mittenõuetekohane täitmine), siis võib Tellija nõuda Leping nõuetekohast täitmist ja/või leppetrahvi.
5.6 Lepingu nõuetekohase täitmise nõude ja täiendava tähtaja määramise võib edastada Töövõtja esindajale telefoni või e-kirja teel.
5.7 Kui Tellija esindaja kasutab Tellija õigust määrata Töövõtjale lepingu rikkumise eest leppetrahv, siis vormistab Tellija esindaja puuduste tuvastamise ja selle eest leppetrahvi  nõudmise ja/või hinna alandamise nõudmise kontrollaktina, millele lisatakse seadme mõõtetulemus, foto või videomaterjal või muu tõend Tellija tuvastatud puudustest. Tellija esindaja koostab kontrollakti elektrooniliselt ning allkirjastab digitaalselt ning edastab Töövõtja kontaktisiku e-postile. 
5.8 Töövõtjal on õigus esitada oma vastuväited täitmise või leppetrahvi nõudele kolme tööpäeva jooksul kirjaliku nõude kättesaamisest. Vastuväited tuleb esitada Tellija esindaja e-postile.
5.9 Kui Töövõtja rikub Lepingut ja Tellijal on õigus nõuda Töövõtjalt leppetrahvi, siis on Tellijal õigus tasaarvestada kuu jooksul tuvastatud rikkumiste eest nõutavad leppetrahvid selle kuu eest Tellija poolt Töövõtjale makstava tasuga. Tasaarvestuse tegemine toimub automaatselt, st see fikseeritakse Teenuse üleandmise aktiga. 

6. TEENUSE HIND
6.1 Teenuse ühikuhinnad Lepingu perioodil on järgmised:
6.1.1 Ühe masina tunnihind ….
6.2 Ühikhindade maksumuse muutmise taotlusest tuleb põhjendada viidates konkreetsetele allikatele. Põhjendamisel tuginetakse avalikustatud või muul viisil objektiivselt tõendatavatele andmetele. 

7. ARVELDAMINE
7.1 Tellija ei tasu ettemaksu. Tellija tasub Töövõtjale üks kord kuus eelmisel kuus osutatud Teenuste eest, arvestades ühiku hindasid ja tegelikult osutatud Teenuse mahtu kalendrikuus. Arveldamine toimub Teenuse üleandmise ja vastuvõtu akti alusel osutatud Teenuste eest vastavalt Lepingu lisaks olevatele Töövõtja pakkumises sisalduvatele ühikuhindadele, millele vastavalt Lepingule võib lisanduda garanteeritud tasu.
7.2 Tellija tasub Töövõtjale kord kuus eelmisel kuul osutatud Teenuse eest Töövõtja poolt esitatud arve alusel sellel näidatud kuupäevaks. Töövõtja koostab arve Tellija poolt allkirjastatud üleandmise-vastuvõtmise akti alusel. Arvel määratud maksetähtaeg ei või olla lühem kui 14 kalendripäeva  alates arve esitamisest.
7.3 Arved tuleb esitada e-arvena Elva Vallavalitsusele.

8. TELLIJA ÕIGUSED JA KOHUSTUSED
8.1 Tellijal on õigus:
8.1.1 jooksvalt kontrollida Teenuse osutamise käiku vastavalt Lepingule;
8.1.2 esitada Töövõtjale pretensioon, kui Teenuse osutamises esineb puuduseid, ning nõuda nende likvideerimist Tellija poolt määratud tähtaja jooksul;
8.1.3 kasutada õiguskaitsevahendeid, sealhulgas nõuda Lepingus sätestatud juhtudel leppetrahvi, kui Töövõtja ei täida või täidab mittevastavalt endale Lepinguga võetud kohustusi.
8.2 Tellijal on kohustus:
8.2.1 tasuda Töövõtjale osutatud Teenuse eest vastavalt Lepingule;
8.2.2 teatada Töövõtjale Teenuse mittevastavustest Lepingule mõistliku aja jooksul pärast vastavate asjaolude avastamist;
8.2.3 teavitada Töövõtjat Teenuse osutamist oluliselt mõjutavatest asjaoludest võimalikult aegsasti või viivitamatult nende ilmemisel. Pakkuma omalt poolt lahendusi võimalike takistuste likvideerimiseks või nende mõjude leevendamiseks;
8.2.4 teha Töövõtjaga igakülgset koostööd Lepinguga seatud eesmärkide saavutamiseks. 

9. TÖÖVÕTJA ÕIGUSED JA KOHUSTUSED
9.1 Töövõtjal on õigus:
9.1.1 saada Tellijalt osutatud Teenuse eest tasu vastavalt Lepingule;
9.1.2 saada Tellijalt informatsiooni Lepingu täitmisega seotud küsimustes;
9.1.3 Teenuse osutamisest keelduda, kui objekti hooldamist takistab Töövõtjast sõltumatu asjaolu (langenud puu teel, oksad, kahjustunud tee vms) kuni takistuste kõrvaldamiseni. Takistusega Tee hooldamisest tekkiva kahju riisiko lasub Töövõtjal. Töövõtja peab teavitamata takistusega teest Tellijat koheselt;
9.1.4 peatada Teenuse osutamine, kui Tellija on viivitanud nõuetekohaselt osutatud Teenuse eest tasumisega rohkem kui 30 päeva;
9.1.5 kasutada õiguskaitsevahendeid, sealhulgas nõuda Lepingus sätestatud juhtudel viivist, kui Tellija ei täida või täidab mittevastavalt endale Lepinguga võetud kohustusi.
9.2 Töövõtjal on kohustus:
9.2.1 osutada Teenust Lepingu nõuete kohaselt ning Lepinguga määratud mahus ja ulatuses;
9.2.2 tagada kvalifitseeritud, nõutavate oskuste, tehniliste teadmiste ja vilumusega personali olemasolu ning kasutamine Teenuse osutamisel;
9.2.3 Teenuse osutamise käigus teel, teemaal või vahetult piirneval alal asuvate rajatiste (aiad, postid, piirimärgid jms) kahjustamisel kahjustused omal kulul parandama, kahjustatud asjad asendama või kahju hüvitama; Tellijal on õigus ise korraldada kahjustuste likvideerimine või hüvitamine ning nõuda Töövõtjalt tehtud kulude hüvitamist;
9.2.4 mitte kasutada Lepingu vahetul täitmisel Tellija poolt aktsepteerimata alltöövõtjaid; Lepingu vahetul täitmisel alltöövõtjate kasutamiseks Tellijalt nõusoleku saamiseks peab Töövõtja esitama Tellijale kirjaliku taotluse, milles on märgitud vahetult Lepingu täitmises osalevate alltöövõtjate nimed ning teave, millises osas Töövõtja kavatseb alltöövõtjatega allhankelepinguid sõlmida; Tellija annab nõusoleku alltöövõtjate kasutamiseks või esitab vastuväited alltöövõtjate kasutamiseks viie tööpäeva jooksul Töövõtja nõuetekohase taotluse esitamisest arvates;
9.2.5 hankida kõik Teenuse osutamiseks vajalikud materjalid, transpordi, tööjõu, töövahendid ja  seadmed omal kulul;
9.2.6 Teenuse osutamisel kasutada  Eestis lubatud ja nõuetele vastavaid töövõtteid, seadmeid ja materjale;
9.2.7 teavitada Tellijat Teenuse osutamist oluliselt mõjutavatest või takistavatest asjaoludest võimalikult aegsasti või viivitamatult nende ilmemisel ning pakkuma omalt poolt lahendusi võimalike takistuste likvideerimiseks või nende mõjude leevendamiseks;
9.2.8 teha Tellijaga igakülgset koostööd Lepinguga seatud eesmärkide saavutamiseks.

10. POOLTE VASTUTUS JA SANKTSIOONID
Üldine
10.1 Pooled on täielikult vastutavad teisele Poolele või kolmandatele isikutele Lepingu täitmise käigus tekitatud kahjude eest või Lepingu mittekohase täitmisega tekitatud kahjude eest ning on kohustatud tekitatud kahju hüvitama.
10.2 Pretensioonid Lepingu rikkumise (sh Teenuse Lepingule mittevastavuse) kohta esitatakse teisele Poolele kirjalikult viie tööpäeva jooksul arvates hetkest, millal kahjustatud pool pretensiooni aluseks olevatest asjaoludest teada sai või pidi teada saama, kui Lepingus ei ole reguleeritud teisiti. Pooled kontrollivad pretensioonide põhjendatust ja vajadusel võtavad tarvitusele abinõud kinnitust leidnud puuduste kõrvaldamiseks esimesel võimalusel. 
Töövõtja vastutus
10.3 Juhul, kui Töövõtja viivitab Töö teostamisele asumisega, Töö teostamisega või valmis Töö lõpliku üleandmisega üle Lepingus kokkulepitud reageerimisaja (ületab hooldustsükli aega), on Tellijal õigus nõuda leppetrahvi tasumist, mille suuruseks on 100 (sada) eurot iga viivitatud tunni eest ühe piirkonna kohta, kuid kokku mitte rohkem kui 1000 (tuhat) eurot kuus. Tellijal on õigus Töö eest tasumisel teostada tasaarvestus ja vähendada Töövõtjale makstavat tasu leppetrahvi summa võrra. Kui Töövõtja ei täida korduvalt Lepinguga võetud kohustusi ja Tellija ütleb Lepingu üles punkti 12.4 kohaselt, siis on Töövõtja kohustatud Tellija kirjalikul nõudmisel maksma  leppetrahvi kuni 1000 eurot.
10.4 Leppetrahvi tasumine ei vabasta Töövõtjat vastutusest Tellijale tekitatud kahjude eest ulatuses, mida leppetrahv ei kata.
10.5 Kui Töövõtja ei kõrvalda puuduseid tähtaegselt, on Tellijal õigus teha Teenuse osutamiseks vajalikud tööd ise ja nõuda kulud ning kaasnevad kahjud (sh võimalikud kolmandate isikute poolt esitatavad nõuded) sisse Töövõtjalt vastava kirjaliku nõude alusel. Töövõtja kohustub kulu Tellijale hüvitama 14 kalendripäeva jooksul vastavasisulise kirjaliku nõude saamisest arvates või esitama oma vastuväited. 
10.6 Töövõtja kannab kõik kahjud ka kolmandatele isikutele, mis on tekkinud töövõtja süül. 
Tellija vastutus
10.7 Juhul, kui Tellija ei tasu Töövõtja poolt esitatud arvet õigeaegselt ning ei esine vastutusest vabastavaid asjaolusid (arve tasumine on hilinenud Töövõtjast olenevate asjaolude tõttu), siis on Töövõtjal õigus nõuda viivist 0,5% võlgnetavast  summast iga tasumisega viivitatud päeva eest kuni kohustuse täitmiseni, kuid mitte rohkem kui 20% võlgnetavast summast kokku.
Vääramatu jõud
10.8 Pooled ei vastuta oma Lepingust tulenevate kohustuste rikkumise eest, mille põhjustas vääramatu jõud. Vääramatuks jõuks loetakse pärast Lepingu sõlmimist tekkinud Pooltest sõltumatut ettenägematut olukorda, mis teeb võimatuks või takistab käesoleval lepingul põhinevate kohustuste täitmist. Vääramatu jõu kestmise ajaks Lepingu täitmine peatub. 
10.9 Vääramatuks jõuks loetakse käesoleva lepingu tähenduses: sõda; mobilisatsioon või vastava suurusega ootamatu sõjaväeteenistusse kutsumine; loodusõnnetus; terrorism; õigusaktide muutumine ulatuses, mis teeb võimatuks või takistab Lepingu täitmist. Juhul, kui Pool ei saa Lepingust tulenevaid kohustusi osaliselt või täielikult vääramatu jõu tõttu täita ning vääramatu jõu seisukord kestab kauem kui 30 järjestikust kalendripäeva, on Pooltel õigus Leping  üles öelda, teatades sellest teisele Poolele 10 tööpäeva ette.

11. LEPINGU MUUTMINE
11.1 Lepingu muutmisel on Pooled kohustatud järgima riigihangete seaduses hankelepingu muutmisele sätestatud nõudeid. Lepinguga seotud muudatused vormistatakse kirjalikult Lepingu lisadena.
11.2 Lepingut muudetakse poolte kokkuleppel välja arvatud punktis 12.3 sätestatud erand. 
11.3 Tellijal on õigus riigihangete seaduse § 123 lõike 1 punkti 1 kohaselt vajadusel ühepoolselt muuta hooldatavate objektide arvu (lepingujärgsete tööde mahtu) kehtivate ühikhindade alusel kuni 15% esialgsest lepingu maksumusest. Tellija teavitab Töövõtjat mahtude muutumisest kirjalikult ette vähemalt 14 kalendripäeva, esitades Töövõtjale e-kirjaga täiendavate objektide plaanid ja nimekirjad.
11.4 Lepingut muuta sooviv Pool esitab muudatusettepanekud teisele Poolele kirjalikult. Muudatusettepanek peab olema põhjendatud. Teine Pool on kohustatud ettepaneku läbi vaatama ja ettepaneku esitanud Poolele kirjalikult vastama hiljemalt 10 kalendripäeva jooksul arvates ettepaneku saamisest. Ettepaneku mitterahuldamise otsus peab olema põhjendatud. 
11.5 Ühikhindade muutmise suhtes rakendatakse Lepingu punktides 6.3-6.10 sätestatud korda.

12. LEPINGU LÕPPEMINE
12.1 Leping lõpeb lepingu tähtaja möödumisel või lepingu ennetähtaegsel  ülesütlemisel. 
12.2 Lepingu võib ennetähtaegselt lõpetada Poolte kokkuleppel.
12.3 Pooltel on õigus Leping ühepoolselt ennetähtaegselt erakorraliselt üles ütelda Eesti Vabariigi õigusaktidest ja käesolevast Lepingust tulenevatel alustel ja korras. 
12.4 Tellijal on õigus ühepoolselt Leping ennetähtaegselt kirjaliku avaldusega üles öelda, kui selleks on mõjuv põhjus, teatades sellest ette mõistliku aja. Mõjuva põhjusega on tegemist, kui kõiki asjaolusid arvesse võttes ja mõlema Poole huvisid kaaludes ei või oodata, et Tellija jätkaks Lepingu täitmist kuni Lepingu tähtaja saabumiseni. Muu hulgas on mõjuvaks põhjuseks alljärgnevalt:
12.4.1 Töövõtja ei täida korduvalt (viiel või enamal korral 30 kalendripäeva jooksul) Lepinguga võetud kohustusi;
12.4.2 Töövõtja ei täida Lepinguga võetud kohustusi (ka üks rikkumine) ulatuses, mis on kaasa toonud rasked tagajärjed (nt tee seisunditaseme mittetagamise tagajärjel on toimunud liiklusõnnetus  või tekkinud inimesele kehavigastus, takistatud on Tellija põhiülesannete täitmine vms);
12.4.3 Töövõtja pole õigusaktide kohaselt õigust Teenuse osutamiseks; 
12.4.4 Töövõtja suhtes on algatatud likvideerimis- või pankrotimenetlus.

13. POOLTE KONTAKTISIKUD
13.1 Töövõtja kontaktisikuks on ……….., , telefon ………, e-post ………...
13.2 Tellija kontaktisikuks   on ……….., , telefon ………, e-post ………...


14. TEATED
14.1 Poolte vahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
14.2 Informatsioonilist teadet võib edastada nii silmast-silma, telefoni kui ka e-posti teel. Operatiivset tegutsemist nõudvate tegevuste korral suhtlevad Poolte kontaktisikud telefoni teel. 
14.3 Kirjalikud teated saadetakse Lepingu Pooltele e-posti teel digitaalselt allkirjastatuna või selle võimaluse puudumisel antakse Lepingu Pooltele üle allkirja vastu. Kui ühe Poole teade on teisele Poolele saadetud Lepingus märgitud e-posti aadressil loetakse see kätte saaduks järgmisel tööpäeval, v.a juhul, kui teine Pool on teate kättesaamist e-posti teel varasemalt kinnitanud.
14.4 Lepingu üks Pool on kohustatud kätte saadud ning vastust eeldavale teatele vastama kolme tööpäeva jooksul selle kättesaamisele järgnevast päevast lugedes, kui teates ei ole ette nähtud vastamiseks pikemat tähtaega.

15. KONFIDENTSIAALSUS
15.1 Lepinguosalised ei avalda lepingu täitmise käigus teatavaks saanud teise Poole konfidentsiaalset informatsiooni kolmandatele isikutele ilma teise Poole kirjaliku nõusolekuta, välja arvatud juhul, kui teabe avaldamise kohustus tuleneb õigusaktidest.
15.2 Konfidentsiaalne informatsioon on lepingu mõistes selline informatsioon, mis on avaldamise hetkel tähistatud kui konfidentsiaalne. Pooled eeldavad käesoleva Lepingu raames, et konfidentsiaalne on kolmandate isikute isikuandmeid sisaldav informatsioon, millele  Töövõtjal võib olla ligipääs seoses Lepingu täitmisega. 
15.3 Konfidentsiaalsusnõue kehtib nii lepingu täitmise ajal kui ka tähtajatult pärast lepingu lõppemist.
15.4 Pooled ei loe konfidentsiaalseks infoks käesolevat lepingu teksti.




16. POOLTE ALLKIRJAD

	Tellija:
	Töövõtja:

	Elva Vallavalitsus	
	-

	Registrikood: 77000170
	Registrikood

	Kesk 32 Elva,
	-

	Elva vald, Tartumaa
	-

	e-post: elva@elva.ee
	e-post: 

	
	

	(allkirjastatud digitaalselt)
	(allkirjastatud digitaalselt)	

	

	

	vallavanem
	-

	
	




